Қайырымдылық қордың басшысы су тасқынынан зардап шеккендерге арнап жиналған 1,5 млрд теңгені жымқырды деген күдікпен ұсталды
"Қайырымдылық қордың басшысы су тасқынынан зардап шеккендерге арнап жиналған 1,5 млрд теңгені жымқырды деген күдікпен ұсталды" | "https://abai.kz/post/190538"
TITLE: Қайырымдылық қордың басшысы су тасқынынан зардап шеккендерге арнап жиналған 1,5 млрд теңгені жымқырды деген күдікпен ұсталды
URL: https://abai.kz/post/190538
META: "Қайырымдылық қордың басшысы су тасқынынан зардап шеккендерге арнап жиналған 1,5 млрд теңгені жымқырды деген күдікпен ұсталды" | "https://abai.kz/post/190538"
DATE: 14.11.2024
AUTHOR(s): Abai.kz
TOTAL WORDS: 235
TEXT: Қ Р Қаржы мониторинг агенттігі: «Еріктілер қозғалысының белсендісі және қоғамдық қайырымдылық қорының құрылтайшысы Перизат Қайратқа қатысты тергеу жүргізілуде », - деп хабарлады. ҚМА мәлімдеуінше, Ол көктемгі су тасқынынан зардап шеккен азаматтарға көмектесу үшін жиналған 1,5 млрд теңгеден астам қаражатты жымқырды деп күдіктелуде. «Қайырымдылықтың негізгі бөлігі қымбат сән бұйымдары мен жылжымайтын мүлікті сатып алу мақсатына пайдаланылды. Биыл көктемде ол елордадағы автосалондарда 88 млн теңгеге «Mercedes-Benz S450», 80 млн теңгеге «Lexus LX-600» және 39 млн теңгеге «Haval» автокөліктерін сатып алды. Осы кезеңде ол жалпы сомасы 600 млн теңгені құрайтын елорданың премиум санаттағы «Akbulak Riviera», «Highvill Ishim Gold», «Көк Жайлау» ТК (тұрақ орындарын қоса алғанда), сондай-ақ «Vela Village» коттедж қалашығында жылжымайтын мүлік нысандарын сатып алды», - деп жазылған ресми мәлімдемеде. ҚМА ақпаратынша, қазақстандықтардың қайырымдылыққа жіберген қаражат есебінен Перизат Қ. Дубай, Доха, Лондон және Стамбулдағы «St. Regis», «Shangri-La», «Palazzo Versace» және «Kempinski» сияқты бес жұлдызды қонақ үйлерде демалған. Бұл елдерде ол «Cartier» және «Louis Vuitton» сияқты брендтердің қымбат аксессуарлары мен зергерлік бұйымдарды сатып алып, фешенебельді мейрамханаларға барып, яхталарды жалдаған. «Қылмыстық схеманы жүзеге асыру үшін достары мен туыстарына 8% сыйақы беріп, қордың ақшасы қолма-қол ақшаға айналдырып отырған. Осылайша, Перизат Қ. өзінің заңсыз әрекеттерімен еріктілер қозғалысының беделіне нұқсан келтіріп, оның ашықтық пен адалдық принциптеріне күмән келтірді және халықтың сеніп тапсырған қаражатын талан-таражға салған. Күдікті ұсталды. Егер сіз Перизат Қайраттың алаяқтық әрекеттерінің құрбаны болсаңыз Қаржылық мониторинг агенттігіне немесе +7 (7172) 70-33-89 (қосымша 21384) телефон нөмірі бойынша хабарласуыңызды сұраймыз», - дейді ҚМА. Abai.kz
